Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: Szerbia) ratifikálta, hazánkban a 306/2005. (XII. 25.) Korm. rendelet hirdette ki.
Paragraph Index: 547

15. Egyéb szervezetekkel 7.3 Nemzetközi szervezetek, államközi együttmûködések 7.3.1 Nemzetközi Természetvédelmi Únió (IUCN) A Magyarországon a Környezetvédelmi és Vízügyi Minisztérium, illetve négy civil szervezet az IUCN tagja. 2003-ban megalakításra került az IUCN Magyar Nemzeti Bizottság, valamennyi tagszervezet részvételével. Feladat IUCN tagként Környezetvédelmi és Vízügyi Minisztériumnak is elõ kell segítenie, hogy az IUCN Countdown 2010 programját minél eredményesebben teljesítsük: – Védett természeti területek és különbözõ ökológiai hálózatok részeként kijelölt területek fejlesztése. – A 2010-es célok eléréséhez kapcsolódó európai uniós jogszabályokban és Magyarország által aláírt természetvédelmi egyezményekben foglalt kötelezettségek hiánytalan végrehajtása. – A hazai természetvédelem jogi- és eszközrendszerének erõsítése. – A 2010-es biodiverzitási célok megismertetése, tájékoztatás, környezeti nevelés. – Védett természeti területek és fajok megõrzése, kezelése témakörében jelentõs elõrehaladást érjünk el. 7.3.2 Osztrák-Magyar Fertõ Tavi Nemzeti Park Bizottság A Magyar-Osztrák Nemzeti Park Bizottság 1994 óta mûködik, váltva hol magyar, hol osztrák elnök irányítása alatt. Az évente tartott ülések száma 1–2, amelyek szintén felváltva Magyarországon, illetve Ausztriában zajlottak. Az elõbbi 6 évben az üléseken, illetve a közös bejárásokon, illetve az ülést követõ gyakorlati munkában az alábbi témakörök szerepeltek: közös füves élõhely kezelési, legeltetési, illetve kaszálási projektek, vizes élõhelyrekonstrukciók, közös õrszolgálati tevékenység, közös, határon átnyúló ökoturisztikai, illetve természetvédelmi oktatási pályázatok összeállítása, megvalósítása. Fõbb eredmények: egységes füves élõhely kezelési rendszer, oktató és látogatóközpont Fertõújlakon, vizes élõhelyrekonstrukciók a Hanságban. Feladat A következõ évek feladatai: egységes ökoturisztikai rendszer kialakítása (közös pályázat), erdei iskolai fejlesztések (közös pályázat), a Fertõ-tó egységes halászati kezelése, közös geoinformatikai kutatások, rákosi vipera élõhelyvédelme, visszatelepítése (közös nyertes LIFE+pályázat), amelybe a bécsi állatkert, illetve a Természettudományi Múzeum is bekapcsolódik. 7.3.3 Szlovákia A Magyar Köztársaság Kormánya és a Szlovák Köztársaság Kormánya között 1999-ben aláírt környezetvédelmi együttmûködési alapján megalakult a Magyar–Szlovák Környezetvédelmi és Tájvédelmi, Együttmûködési Vegyes Bizottság, melynek 10 munkacsoportja van. A Természet- és tájvédelmi munkacsoporthoz számtalan eredmény kötõdik: közös ökológiai hálózat térkép, Natura 2000 területek és egyes fajmegõrzési tervek és akciók (farkas, hiúz, túzok) egyeztetése, 3 nyelvû (magyar-szlovák-angol) természetvédelmi szótár, közös ramsari terület kihirdetése. A barlangvédelem területén a legjelentõsebb eredmény az Aggteleki- és a Szlovák-karszt világörökséggé nyilvánított barlangjainak védelme és kezelése volt. Az albizottság kijelölte a Domica-Baradla barlangok felszíni védõövezetét. Számtalan publikáció, leporelló, közös kiállítás, film, önálló honlap dicséri a két munkabizottságban dolgozók munkáját. 2007 februárban – amikor a szlovák kollégákkal közösen rendezték meg a Vizes területek világnapját – volt az utolsó hivatalos kapcsolat. A korábban évi rendszerességgel ülésezõ munkacsoport a szlovák oldalon bekövetkezett személyi változások miatt nem mûködik. Feladat A munkacsoport átmenetileg szünetelõ tevékenységét fel kell újítani. A kapcsolatfelvétel után a már teljesített feladatokat le kell zárni és ki kell dolgozni a következõ idõszak munkaprogramját.Ebbenelsõsorbanahatármentiterületekközöskezelésére,bemutatásrakellahangsúlythelyezni. 7.3.4 Románia A Magyar Köztársaság Kormánya és Románia Kormánya között 1997-ben aláírt környezetvédelmi együttmûködési Egyezmény alapján 2004-ben megalakult a Magyar – Román Környezetvédelmi Vegyes Bizottság Természetvédelmi Szakértõi Csoportja. Az együttmûködés fõ céljai a Natura 2000 hálózat mûködtetésével kapcsolatos feladatok (fenntartási tervek készítése, támogatási rendszerek kidolgozása), valamint a közös fajvédelmi és monitoring összehangolt végrehajtása. Az együttmûködés eredményeként a Körös-Maros Nemzeti Park Igazgatóság koordinálásában 2006 januárjában közös LIFE Nature projekt indult „A kék vércse védelme a Pannon régióban” címmel. A program jelenleg a megvalósítás szakaszában van, eredményei jól mutatják a kooperáció hatékonyságát. A határ menti területeken az elmúlt években már összehangolt monitoring tevékenység folyt, elsõsorban a rétisas (Haliaeetus albicilla), a parlagi sas (Aquila heliaca), a szirti sas (Aquila chrysaetos) és a túzok (Otis tarda) állományainak téli szinkronszámlálása terén. A romániai Verespatakon ciános technológiával tervezett újabb aranybánya esetleges megnyitása a sajnálatos tiszai ciánszennyezéssel összefüggésben félelmet kelt Magyarországon, amely üzemzavar esetén súlyos természeti veszélyeztetést jelent számunkra is. Feladat A két fél a területi szervek koordinációjában közös természetvédelmi projekteken dolgozik a Magyarország-Románia Határon Átnyúló Együttmûködési Program keretében, melyek elsõdleges célja a határon érintkezõ természetvédelmi területek kialakítása (pl. a Cséffai Természeti Park mielõbbi kihirdetése). A jövõben is kiemelt fontosságú feladat a Natura 2000 fenntartási tervek készítésében való együttmûködés (pl. az Alcsíki medencére vonatkozó fenntartási terv elkészítése). Az együttmûködés keretében tovább kell erõsíteni a területi szervek gyakorlati kapcsolatait,valamint a két fél GMO szervezetekkel foglalkozó szakértõi tevékenységének összehangolását. Folyamatos párbeszédet kell folytatni a romániai kormányszervekkel és hatóságokkal annak elérése érdekében, hogy a Verespatakra tervezett ciános technológiájú aranybánya ne kerüljön megnyitásra. 7.3.5 Horvátország

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes